Osana üldisest strateegiast kavatseb ettevõte omandada osalusi uutes ettevõtetes. Ei saa garanteerida, et ettevõte leiab ja omandab ettevõtted Pro Kapitalile soodsatel tingimustel. Iga selline osaluse omandamine on seotud riskidega, mis on sellistele tehingutele omased, sealhulgas ettevõtte juhtkonna tähelepanu koondumine uue ettevõtte tegevuse ja personali assimileerimisele, võimalikud lühiajalised negatiivsed mõjud ettevõtte tulemustele, finants- ja teiste administratiivsete süsteemide integreerimine, omandatud immateriaalsete aktivate amortiseerimine, ühtsete standardite, kontrolli, protseduuride ja poliitikate rakendamine ning töötajate ja klientide suhete nõrgestumine uue personali ja uute klientide integreerimise tulemusel. Märkimisväärne osa ettevõtte ressurssidest võidakse kaasata osaluse omandamisse. Ettevõte võib osaluse omandamiseks vajada täiendavat laenu- või omakapitali kaasamist tingimustel, mis ei ole ettevõttele soodsad. Ei saa garanteerida, et ettevõte suudab need riskid või muud osaluse omandamisega kaasneda võivad probleemid edukalt ületada või et osaluste omandamine ei avalda olulist negatiivset mõju ettevõtte äritegevusele, finantsseisundile või tegevustulemustele. Vaata "Äritegevus"